ປະຊາຊົນເຊເນກາລ ພາກັນອອກໄປ ປ່ອນບັດ ຮອບສອງ (ເບິ່ງວີດີໂອ)
ບັນດາຜູ້ປ່ອນບັດເລືອກຕັ້ງ ໃນເຊເນກາລ ພາກັບໄປປ່ອນບັດເລືອກຕັ້ງ ປະທານາທິບໍດີ ຮອບຕັດສິນຊີ້ຂາດ ໃນວັນອາທິດ ມື້ນີ້. 
ບັນດາຜູ້ປ່ອນບັດເລືອກຕັ້ງໃນເຊເນກາລ ພາກັນຕັດສິນໃຈໃນມື້ນີ້ວ່າ ຈະໃຫ້ທ່ານ Abdoulaye Wade ໄດ້ດໍາລົງຕໍາແໜ່ງປະທານາທິບໍດີເປັນສະໄໝທີສາມຫຼືບໍ? ທ່ານ Wade ປະເຊີນໜ້າກັບການແຂ່ງຂັນຢ່າງແຂງແຮງໃນການເລື້ອກຕັ້ງຮອບຕັດສິນຊີ້ຂາດ ໃນມື້ນີ້ ຈາກອະດີດພັນທະມິດແລະນາຍົກລັດຖະມົນຕີ ທ່ານ Macky Sall ຜູ້ນໍາພັກ ຝ່າຍຄ້ານນັ້ນ ທ່ານ Wade ຕ້ອງໄດ້ເຂົ້າແຂ່ງຂັນໃນການເລືອກຕັ້ງຮອບຊີ້ຂາດນີ້ ຫຼັງຈາກທ່ານບໍ່ໄດ້ຮັບ ສຽງພຽງພໍໃນການເລືອກຕັ້ງໃນເດືອນແລ້ວນີ້ ພວກຜູ້ປ່ອນບັດຫວັງວ່າການເລືອກຕັ້ງມື້ນີ້ຈະເປັນການເລືອກຕັ້ງທີ່ສັນຕິຫຼັງຈາກປະຊາ ຊົນ 6 ຄົນເສຍຊີວິດໃນລະຫວ່າງການປະທ້ວງຕໍ່ຕ້ານການຕັດສິນໃຈຂອງທ່ານ Wade ເພື່ອພະຍາຍາມໃຫ້ໄດ້ເປັນປະທານາທິບໍດີສະໄໝທີສາມນັ້ນ ສານລັດຖະທໍາມະນູນຂອງເຊເນກາລໄດ້ອອກຄໍາຕັດສິນວ່າ ທ່ານWade ບໍ່ຈໍາເປັນຕ້ອງ ປະຕິບັດຕາມກົດໝາຍທີ່ກໍານົດໃຫ້ດໍາລົງຕໍາແໜ່ງໄດ້ພຽງແຕ່ 2 ສະໄໝທີ່ໄດ້ຮັບຮອງ ເອົາຫຼັງຈາກທ່ານ Wade ຂຶ້ນດໍາລົງຕໍາແໜ່ງປະທານາທິບໍດີສະໄໝທໍາອິດແລ້ວນັ້ນ ພວກທີ່ຕໍາໜິຕິຕຽນທ່ານກໍກ່າວເຊ່ນກັນວ່າ ປະທານາທິບໍດີ Wade ໄວ 85 ປີ ໄດ້ເພ່ງເລັງໃສ່ໂຄງລ່າງພື້ນຖານໃຫຍ່ໆຫຼາຍໂພດ ແລະບໍ່ໄດ້ເພ່ງເລງໃສ່ຄວາມຫຍຸ້ງຍາກປະຈໍາວັນຂອງປະຊາຊົນເຊເນກາລ ທ່ານ Sall ຄູ່ແຂ່ງຂອງທ່ານໄດ້ໃຫ້ຄໍາໝັ້ນສັນຍາວ່າ ຈະທໍາການປະຕິຮູບລັດຖະບານແລະລົດຜ່ອນລາຄາເຂົ້າປາອາຫານທີ່ເປັນສິ່ງຈໍາເປັນປະຈໍາວັນນັ້ນລົງ